Baba se loopring 'hou groot gevaar in' | Netwerk24
Kapingsmoord: Familie radeloos ná jaar sonder antwoorde
"Die mense wat nou na ons moet kyk, kyk nie na ons nie. My suster verdien geregtigheid."
3 geldwagte by sentrum in Kuilsrivier beroof
Drie geldwagte is Maandagoggend by 'n kitsbank by die Zevenwacht-winkelsentrum in Kuilsrivier, Kaapstad, beroof.
12 vas vir openbare geweld in Lydenburg
Minstens 12 mense is Maandag gedurende 'n betoging oor swak dienslewering in Lydenburg, Mpumalanga, op klagte van openbare geweld in hegtenis geneem.
Bokke glo tuisreeks teen Leeus kwyt
Nog 'n dag, nog 'n moontlike scenario vir die Britse en Ierse Leeus se toer.
Twee Aussie-spelers vir 3 weke geskors
Allan Alaalatoa, die kaptein van die Brumbies, en Andrew Ready, haker van die Western Force, is albei vir drie weke geskors nadat hulle in Australiese Superrugby-wedstryde met rooikaarte gestraf is.
Krieket se WB vir vroue uitgebrei
As deel van planne om vrouekrieket uit te brei sal daar vanaf 2026 twee bykomende spanne aan die Wêreldbeker-toernooie in eendag- en T20-krieket deelneem.
Microsoft wil 6 miljoen vroue in tegnologie oplei
Microsoft en Tech4Dev wil met hul inisiatief Women Techsters begin om vroue en meisies oor Afrika heen op te lei.
Stroom spaargeld slaan rekord in 2020
Dit klink na goeie nuus dat 'n rekordbedrag in effektetrustfondse belê is, maar dis ook slegte nuus - baie daarvan is omdat mense afgelê is.
Perlemoen verloor glans te midde van pandemie
Die Covid-19-pandemie het die gewoonlik lonende mark vir perlemoen swaar getref.
Pandemie eis sy tol onder vroue
Maandag het ons Internasionale Vrouedag gevier.
Genade nodig in sterf-gesprekke
Die Christelike Kerk in Suid-Afrika staan voor 'n nuwe vraagstuk wat eeue-oue oortuigings binne dié geloofstradisie uitdaag.
Jakkalse is nie skaapwagters van aard nie
In die kop van byna alle mense broei 'n boek wat wag om geskryf te word. Niemand wil spoorloos sterf nie.
Is 'koue oorlog' op pad ná Sussexe se TV-onderhoud?
Het 'n oorlog pas begin of gaan dit 'n koue oorlog wees?
Dag 6: Kunstenaars sit sitstaking by raad voort
"Dag 6. Ons is steeds by die NAC. Ons gaan nêrens."
Prinsloo in Paternoster met program oor Olga Kirsch
'n Besonderse woordkunsaanbieding met musiek oor die Afrikaanse digter Olga Kirsch is deel van die openingsprogram van 'n nuwe venue aan die Weskus die komende naweek.
Parapleeg (55) klim Leeukop op krukke uit
'n 55-jarige parapleeg en pa van twee het op Valentynsdag besluit om Leeukop in Kaapstad op sy krukke uit te klim.
'n Oorlogsveteraan van Kaapstad word Dinsdag 100 jaar oud en sy verstand is nog so helder soos toe hy hom op 18 by die weermag aangesluit het.
Baba se loopring 'hou groot gevaar in'
26 November 2020 06:43
Loopringe kan 'n groot gevaar vir babas inhou, luidens statistieke by Netcare se noodeenhede.
"Hoewel dit 'n onskadelike hulpmiddel kan wees, het loopringe die afgelope paar jaar tot ernstige beserings by babas gelei," waarsku Rene Grobler, Netcare se nasionale gehalte-en-stelselbestuurder vir trauma en noodgevalle.
Volgens Grobler is 47 babas van gemiddeld agt maande oud sedert 2012 in Netcare se noodeenhede vir beserings weens ongelukke met loopringe behandel.
Foto ter illustrasie Foto: Getty Images
"Van die babas is 4% kritiek beseer en 72% het ernstige tot matige beserings opgedoen, terwyl die oorblywende 24% ligte tot matige beserings opgedoen het," sê Grobler.
"Selfs al word daar goed toesig gehou, maak die vinnige en onbeheerde beweging van 'n loopring dit feitlik onmoontlik om beserings te voorkom omdat dit so vinnig gebeur," verduidelik sy.
"Die meeste van die beserings met loopringe was aan die baba se kop of gesig, en hierdie soort beserings kan veral op so 'n jong ouderdom ernstig gevolge inhou."
Volgens Grobler is voorheen geglo dat die gebruik van 'n loopring babas help om gouer te leer loop.
"Die oormatige gebruik van loopringe kan loop egter vertraag. Daar is ook voorgestel dat 'n loopring miskien nie ideaal is nie, want om te struikel, te val en dan weer op te staan is deel van 'n baba se normale ontwikkeling. Babas leer ook baie deur bloot hul omgewing met hul hande te verken voordat hulle kan loop," sê sy.
"In 'n poging om voorkombare ongelukke te verminder, maak Netcare se nasionale trauma-voorkomingsprogram ouers bewus van lewensgevaarlike ongelukke wat loopringe kan veroorsaak.
"Die program is spesifiek daarop gemik om die risiko's te verminder deur middel van opvoedkundige inisiatiewe en deur praktiese advies vir veiliger gedrag," sê Grobler.